கேள்வி: அருணாசலம் மகாதேவா - வாழ்க்கைக் குறிப்பு பற்றி தகவல் சொல்.
பதில்: மகாதேவா 1885 இல் இலங்கையின் தென் பகுதியில் மாத்தறையில் பிறந்தார்.}} இலங்கையின் தேசியத் தலைவர்களில் ஒருவரான சேர் பொன்னம்பலம் அருணாசலம் மகனான மகாதேவா தந்தையைப் போலவே கொழும்பு றோயல் கல்லூரியில் கல்வி கற்றார். றோயல் கல்லூரியில் டர்னோர் பரிசு உட்படப் பரிசுகளைப் பெற்றார். இலங்கையில் தமது படிப்பை முடித்தபின் இங்கிலாந்து சென்று கேம்பிரிட்ச் கிறைஸ்டுக் கல்லூரியில் கணிதம், சட்டம் ஆகிய துறைகளில் பட்டம் பெற்றுத் திரும்பினார். 1918 இல் எம். மூத்ததம்பி என்பவரின் மகள் சிவகாமியை மணந்தார். இவர்களுக்கு பாலகுமாரா மகாதேவா, சுவர்ணம் என இரண்டு பிள்ளைகள். பேராசிரியர் தம்பையா நடராசா இவரது மருமகனாவார். தந்தை பொன்னம்பலம் அருணாசலம் தொடங்கிய இலங்கை தேசிய காங்கிரஸ் அமைப்பில் முக்கிய உறுப்பினராக இருந்து செயற்பட்டார் மகாதேவா.
கேள்வி: அருணாசலம் மகாதேவா - அரசியலில் என்பது என்ன?
பதில்: இலங்கை சட்டவாக்கப் பேரவைக்கு மேற்கு மாகாணப் பிரதிநிதியாக இலங்கை சட்டவாக்கப் பேரவைத் தேர்தல், 1924, யாழ்ப்பாணம்த் தொகுதிப் பிரதிநிதியாக இலங்கை அரசாங்க சபைக்கு இலங்கை அரசாங்க சபைத் தேர்தல், 1931, இலங்கை அரசாங்க சபைத் தேர்தல், 1936 தேர்ந்தெடுக்கப்பட்டார். யாழ்ப்பாண இளைஞர் காங்கிரஸ் ஏற்பாடு செய்த தேர்தல் புறக்கணிப்பு காரணமாக 1931 அரசாங்க சபைத் தேர்தலில் போட்டியிடவில்லை. மகாதேவா ஐக்கிய தேசியக் கட்சியின் நிறுவன உறுப்பினர்களில் ஒருவராக இருந்தார். அதன் துணைத் தலைவர்களில் ஒருவராகவும், செயலாளராகவும் பணியாற்றினார். டி. எஸ். சேனநாயக்கா அவைத் தலைவராக இருந்த போது அவரது ஐக்கிய தேசியக் கட்சியில் மகாதேவா உட்துறை அமைச்சராகப் பணியாற்றினார். 1947 ஆம் ஆண்டில் இடம்பெற்ற இலங்கை நாடாளுமன்றத் தேர்தல், 1947 யாழ்ப்பாணத்தில் ஐக்கிய தேசியக் கட்சியின் சார்பில் போட்டியிட்டு ஜி. ஜி. பொன்னம்பலம் தோற்றார். பொன்னம்பலத்திற்கு 14,324 வாக்குகளும் மகாதேவாவிற்கு 5,224 வாக்குகளும் கிடைத்தன. இந்தத் தேர்தல் தோல்வியை அடுத்து அவர் அரசியலில் இருந்து ஒதுங்கினார். அதன் பின்னர் அவர் இரண்டாண்டுகள் 1948 முதல் 1950 வரையில் இந்தியாவுக்கான இலங்கைத் தூதுவராகப் பணியாற்றினார். 1950 முதல் 1957 வரை பொது சேவை ஆணையத்தில் உறுப்பினராக இருந்தார்.
கேள்வி: அருணாசலம் மகாதேவா - சமூகப் பணி பற்றி தகவல் சொல்.
பதில்: கொழும்பு, கொச்சிக்கடையில் உள்ள பொன்னம்பலவாணேசுவரர் கோயில் மூத்த அறங்காவலராகவும், முகத்துவாரம் அருணாச்சலேசுவரர் கோவிலின் தலைமை அறங்காவலராகவும் இருந்து செய்ற்பட்டார். கொழும்பு விவேகானந்த சபை, யாழ்ப்பாணம் சைவ பரிபாலன சபை, கொழும்பு வடக்கு இந்து பரிபலன சபை ஆகியவற்றின் புரவலராக இருந்தார்.